**VISPĀRĪGĀ VIENOŠANĀS**

par neregulāru pasažieru pārvadājumu nodrošināšanu Zemgales plānošanas reģionam

*ZPR Nr*.*101/1-14.2/2019*

**Zemgales plānošanas reģions**, reģistrēta ar Nr**.** 90002182529, adrese Katoļu iela 2b, Jelgava, turpmāk vienošanās tekstā un tā pielikumos saukts „**Pasūtītājs**”, kuru pārstāv tā izpilddirektors Valdis Veips, kurš darbojas uz *Zemgales plānošanas reģiona nolikuma* pamata, no vienas puses,un

**Sabiedrība ar ierobežotu atbildību “RIXCO”**, vienotais reģ. Nr.43603017555, adrese Skolas iela 10, Svētes pagasts, Jelgavas novads, LV-3008, turpmāk vienošanās tekstā un tā pielikumos saukta „**Izpildītājs**”, kuru pārstāv valdes locekle Ilze Jansone, no otras puses,

saskaņā Pasūtītāja organizēto iepirkumu ID Nr. **ZPR2019/2** “***Neregulāri pasažieru pārvadājumi Zemgales plānošanas reģionam***”, turpmāk vienošanās tekstā un tā pielikumos – „**Iepirkums**”, rezultātiem, noslēdz šo vispārīgo vienošanos, turpmāk tekstā un tā pielikumos saukts „**Līgums**”, par sekojošo:

1. **LĪGUMA PRIEKŠMETS**
	1. Līgums tiek slēgts par neregulāru pasažieru pārvadājumu nodrošināšanu pēc atsevišķiem Pasūtītāja pasūtījumiem. Pakalpojums ietver Pasūtītāja darbinieku, Pasūtītājā ietilpstošo pašvaldību vadītāju, deputātu, darbinieku un citu personu, kas iesaistīti Pasūtītāja organizēto aktivitāšu nodrošināšanā, izpildīšanā un dalībā, pārvadājumus saistībā ar Pasūtītāja pamatdarbības nodrošināšanu un ar dažādu ieviešamo projektu aktivitātēm.

Līgums tiek slēgts par obligātu neregulāru pasažieru pārvadājumu pakalpojumu veikšanu Latvijā, Lietuvā un Igaunijā.

Ja Līguma darbības laikā Pasūtītājam radīsies plānota vai neplānota nepieciešamība veikt neregulārus pasažieru pārvadājumus pēc pasūtījuma, kāds nav paredzēts Iepirkuma nolikumā un/vai nav iekļauts finanšu piedāvājumā, Pasūtītājs un pretendents var papildus vienoties par pakalpojuma cenu un pasūtījuma veikšanu, ja pakalpojuma cena nepārsniedz nevienu no Izpildītāja finanšu piedāvājumā un Līgumam pievienotā dokumenta - ***Neregulāru pasažieru* *pārvadājumu izcenojumi*** (Pielikums Nr.2) iekļautajām cenām.

* 1. Līguma pušu saistības un tiesības, kas izriet no Līguma priekšmeta un Iepirkuma nolikuma nosacījumiem, noteiktas tālākā Līguma tekstā.

 Pasažieru pārvadājumu pieteikšanas un pakalpojumu izpildes kārtība, transportlīdzekļu veidi, ar kuriem pārvadājumi tiks veikti, norādīti Līgumā un Līgumam pievienotajā ***Tehniskajā specifikācijā*** (Pielikums Nr.1), turpmāk – „Tehniskā specifikācija”, kura sagatavota atbilstoši Iepirkuma nolikuma noteikumiem, t.sk. nolikuma tehniskajai specifikācijai, kā arī atbilstoši Izpildītāja piedāvājumam Iepirkumā, turpmāk Līgumā un tā pielikumos – „Piedāvājums”.

1. **PASŪTĪTĀJA SAISTĪBAS UN TIESĪBAS**
	1. Laicīgi pirms paredzētā brauciena, informēt Izpildītāju par attiecīgā veida autotransporta ar autovadītāju nepieciešamību.

Iepriekšējo braucienu pasūtījumu termiņi par katru transportlīdzekļa veidu norādīti Līguma Tehniskajā specifikācijā, kas nodrošina iespēju Izpildītājam laikus sagatavot brauciena maršrutu.

* 1. Brauciena periodā autotransportu izmantot saskaņā ar autotransporta pieprasījumā noteikto brauciena maršrutu, laiku un kustības grafiku.
	2. Norēķināties ar Izpildītāju par izpildītajiem pasūtījumiem saskaņā ar Līgumam pievienotajiem *Neregulāru pasažieru* *pārvadājumu izcenojumiem* (Pielikums Nr.2).
	3. Apmaksāt katra brauciena Izpildītāja degvielas izdevumus saskaņā ar Izpildītāja izteiktajā Piedāvājumā norādīto transportlīdzekļu degvielas patēriņu, faktisko degvielas cenu un faktiski nobraukto maršrutu, kā arī ievērojot Iepirkuma nolikuma un šī Līguma nosacījumus.
	4. Apmaksāt Izpildītāja izdevumus, kas saistīti ar maksas stāvvietām, ceļu nodevām, saskaņā ar Izpildītāja faktiskajiem izdevumiem, ja Pasūtītājs un Izpildītājs nav vienojušies citādi.

Ja Pasūtītājs pats ir apmaksājis izdevumus par maksas autostāvvietas izmantošanu, caurlaides saņemšanu vai ceļu nodokļus (nodevas), Izpildītājs nav tiesīgs iekļaut šos izdevumus savā rēķinā.

* 1. Gadījumā, ja braucieni notiks ar nakšņošanu Latvijas Republikā, Pasūtītājs apmaksās autovadītāja (šofera) naktsmītnes izdevumus.

Braucienos ārpus Latvijas teritorijas ar nakšņošanu Pasūtītājs apmaksās Izpildītāja izdevumus, kas saistīti ar autovadītāja dienas naudu, viesnīcu pakalpojumiem, ceļu nodokļiem ārvalstīs u.tml. Minētie autovadītāja dienas naudas, viesnīcu pakalpojumu izdevumus Pasūtītājs apmaksās saskaņā ar faktisko apmēru, bet nepārsniedzot LR Ministru kabineta 12.10.2010. noteikumos Nr. 969 „*Kārtība, kādā atlīdzināmi ar komandējumiem saistītie izdevumi*” (vai analoģiskos LR tiesību aktos, ja minētie noteikumi zaudēs spēku) noteiktās normas par dienasnaudas apmēru un viesnīcu izmaksu maksimāli pieļaujamo apmēru.

* 1. Pēc Izpildītāja pieprasījuma, braucienam nepieciešamo formalitāšu kārtošanai iesniegt Izpildītājam vajadzīgos dokumentus.
	2. Pasūtītājs neuzņemas nekādu atbildību un saistības par ceļu satiksmes un drošības noteikumu pārkāpumiem, ko veicis Izpildītāja autovadītājs (šoferis).
	3. Pasūtītājs ir tiesīgs pasažieru pārvadājumiem pasūtīt tos transportlīdzekļus, kuru veidi pēc pasažieru ietilpības netika prasīti Iepirkumā, bet kurus Izpildītājs papildus piedāvājis savā Piedāvājumā.
1. **IZPILDĪTĀJA SAISTĪBAS UN TIESĪBAS**
	1. Izpildītājam jāizpilda savas saistības saskaņā ar šo Līgumu, Pasūtītāja atsevišķajiem pasažieru pārvadājumu pasūtījumiem, Iepirkuma nolikuma un tā tehniskās specifikācijas noteikumiem un atbilstoši LR un Eiropas Savienības normatīvajiem aktiem.
	2. Izpildītājam jānodrošina autotransporta ierašanos precīzi noteiktajā laikā un vietā, tehniskā un vizuālā kārtībā, tīru un ar atbilstošu ekipāžu (attiecīgi - viena vai vairāku autobusa vadītāju sastāvā).
	3. Izpildītājam jānodrošina, ka autotransporta vadītāji Līguma izpildes laikā ir ar derīgām autotransporta vadītāja tiesībām, nav alkoholisko vai citu apreibinošo vielu ietekmē un ievēro LR normatīvos aktus, kā arī ceļu satiksmes noteikumus Latvijā un ārpus tāss robežām.
	4. Izpildītājam jānodrošina, ka autotransporta vadītājiem Līguma izpildes laikā ir līdzi un nepieciešamības gadījumā uzrādāmi attiecīgā autotransporta reģistrācijas dokumenti un OCTA apdrošināšanas polise, nepieciešamās licences un atļaujas vai to kopijas atbilstoši pasažieru pārvadājumu normatīvajam regulējumam.
	5. Izpildītājam jānodrošina, ka autotransporta vadītāji pārzina Latvijas autotransporta karti (ceļu tīklojumu) un pirms brauciena ir iepazinušies ar plānoto maršrutu. Ja autovadītājs nepārzina maršrutu, viņš izmanto globālās pozicionēšanās iekārtu (GPS) jeb navigāciju.
	6. Izpildītājam uz sava rēķina jānodrošina autotransporta apdrošināšanu.
	7. Izpildītājam jānodrošina autotransporta vadītājus ar darba samaksu.
	8. Izpildītājam un/vai tā autovadītājiem jāapmaksā iespējamās soda naudas par satiksmes noteikumu pārkāpumiem u.tml.
	9. Pirms braucieniem vai braucienu periodā nepieciešamo autotransporta un tā aprīkojuma remontu Izpildītājam jāveic nekavējoties un par saviem līdzekļiem.
	10. Ja objektīvu iemeslu dēļ Izpildītājs nevar nodrošināt tā transportlīdzekļa izmantošanu, kas norādīta Izpildītāja Piedāvājumā un Līguma Tehniskajā specifikācijā un kuru konkrēti pieteicis Pasūtītājs, Izpildītājs nodrošina citu transporta līdzekli. Šādā gadījumā Izpildītājs nav tiesīgs rēķinā par pakalpojumu un patērēto degvielu Pasūtītājam piestādīt lielākas cenas un izmaksas, nekā norādīts Pasūtītāja pieprasītajā transporta līdzekļa veidā.

Pasūtītāja pieteiktā Transporta līdzekļa bojājuma, bojāejas vai atsavināšanas gadījumā Izpildītājs atsevišķos Pasūtītāja pasūtījumus nodrošinās ar atbilstošas kvalitātes un ietilpības (kas nodrošina pieteikto pasažieru skaita pārvadājumu) citu transporta līdzekli, tai skaitā, izmantojot trešo personu rīcībā esošos transporta līdzekļus. Šādos gadījumos konkrētajam pasūtījumam Izpildītāja palielinātās faktiskās izmaksas nevar attiecināt uz Pasūtītāju.

* 1. Ja pārvadājuma pakalpojuma laikā notiek ceļu satiksmes negadījums, autotransporta bojājums vai citi apstākļi, kuru dēļ nav iespējams uzsākt ceļu vai arī iesāktā ceļa turpināšana nav iespējama, Izpildītājs iespējami īsākā laikā nodrošina transportlīdzekļa nomaiņu pret citu. Nepieciešamības gadījumā Izpildītājs vienojas ar citu pārvadājumu nodrošinātāju par uzsākto saistību par brauciena nodrošināšanu pārņemšanu. Šādā gadījumā Pasūtītājs norēķinās ar Izpildītāju atbilstoši Pasūtītāja pieprasītā transportlīdzekļa veida pakalpojuma izcenojumiem un degvielas izdevumiem.
	2. Izpildītājam ir pienākums pēc Pasūtītāja pieprasījuma iesniegt Pasūtītājam pierādījumus par faktiski patērētās degvielas cenu. Šādus pierādījumus Izpildītājs var iesniegt arī bez uzaicinājuma, pievienojot tos rēķinam par sniegto pārvadājuma pakalpojumu.
	3. Izpildītājam ir tiesības atteikt izpildīt kārtējo pasūtījumu, ja Pasūtītājs nav veicis iepriekšējā rēķina apmaksu, kavējot vismaz 2(divas) nedēļas.
	4. Izpildītājam ir pienākums nodrošināt Pasūtītāja pasažieru pārvadājumu pasūtījumus ar tiem transportlīdzekļiem, kuru veidi netika prasīti Iepirkumā, bet kurus Izpildītājs pats labprātīgi papildus piedāvājis savā Piedāvājumā, t.sk. tehniskajā un finanšu piedāvājumā.
	5. Līguma izpildes laikā pretendents ir tiesīgs mainīt pakalpojuma sniegšanā iesaistīto autovadītāju pret citu autovadītāju, kurš atbilst Iepirkuma nolikumā izvirzītajām prasībām attiecīgajam autovadītājam.
1. **PAKALPOJUMU KOPĒJĀ CENA, PĀRVADĀJUMU PAKALPOJUMU IZCENOJUMI UN MAKSĀJUMU KĀRTĪBA**
	1. Kopējā līgumcena par visiem atsevišķajiem Pasūtītāja pasažieru pārvadājumu pasūtījumiem Līguma darbības laikā bez pievienotās vērtības nodokļa (PVN) nepārsniegs 41999,99 EUR (četrdesmit vienu tūkstoti deviņi simti deviņdesmit deviņus *euro* 99 centus), neskaitot degvielas izdevumus, izdevumus par maksas ceļu, maksas autostāvvietu izmantošanu u.c.
	2. Aprēķinot pakalpojuma samaksu un degvielas izdevumus par konkrēto braucienu Pasūtītājs ņem vērā un Izpildītājs ievēro Piedāvājumā piedāvātos transportlīdzekļus un Piedāvājumā ietverto finanšu piedāvājumu, kas ietverti Līgumam pievienotajā dokumentā - *Neregulāru pasažieru* *pārvadājumu izcenojumi* (Pielikums Nr.2).
	3. Pakalpojumu izcenojumi Līguma darbības laikā nav palielināmi.

Izpildītāja izmaksas, kas norādītas Iepirkuma nolikuma 4.8.5. un 4.8.6. apakšpunktos un atbilstošos šī Līguma noteikumos, tiek segtas atsevišķi.

Izpildītāja izdevumus par patērēto degvielu Pasūtītājs apmaksās saskaņā ar norādīto patēriņu Iepirkuma piedāvājumā un faktisko degvielas cenu; Izpildītājam Līguma izpildes laikā būs jāpierāda iegādātās degvielas cena.

* 1. Avansa maksājumi par Izpildītāja veiktajiem pasažieru pārvadājumiem pēc atsevišķiem Pasūtītāja pasūtījumiem Līguma ietvaros netiek veikti. Izpildītājam samaksa par tā izpildītājiem pakalpojumiem tiks veikta tikai pēc attiecīgā pasūtījuma izpildes.
	2. Katra brauciena beigās Pasūtītāja pārstāvis un Izpildītāja autovadītājs paraksta Izpildītāja sagatavotu un precīzi aizpildītu aktu par transporta pakalpojuma veikšanu (vai analoģisku dokumentu), kurā tiek fiksēti Līgumam pievienotajā tehniskajā specifikācijā norādītie dati. Ja pasažieri tiek vesti tikai vienā virzienā, tad pretendents būs tiesīgs uzrēķināt papildus maksu par transporta bez pasažieriem atpakaļceļu (tiek uzskaitīts tikai laiks, kāds nepieciešams kustībai atpakaļceļā bez dīkstāves vai apstāšanās).
	3. Vismaz 10 (desmit) darba dienu laikā pēc brauciena beigām Izpildītājs izraksta Pasūtītājam rēķinu par faktiski notikušo pasažieru pārvadājuma pakalpojumu atbilstoši Pasūtītāja pasūtītajam transporta līdzekļa veidam un saskaņā ar Piedāvājumā izteiktajiem pakalpojumu cenām un degvielas patēriņu attiecīgajam transportlīdzekļa veidam un maršruta lapā fiksētajiem datiem. Rēķinā vai tā pielikumos papildus normatīvajos aktos paredzētajiem datiem tiek uzrādīta sekojoša paskaidrojoša informācija (pievienojot, ja nepieciešams attiecīgus dokumentus):

1) veiktais maršruts, nobrauktie kilometri;

2) autotransporta ar šoferi izmantošanas laiks;

3) izmantotais transportlīdzeklis;

4) patērētā degviela un degvielas iepirkuma cena.

Sakarā ar attiecīgā projekta noslēgumu, līdz kuram jābūt veiktiem visiem norēķiniem ar piegādātājiem un pakalpojumu izpildītājiem, Pasūtītājs var prasīt Izpildītājam sagatavot attiecīgo rēķinu par pārvadājuma pakalpojumu ātrākā termiņā; Izpildītājs šādā gadījumā ievēro Pasūtītāja norādījumus.

* 1. Ja Izpildītāja rēķina apmaksu Pasūtītājs veic no Eiropas Savienības vai citu finanšu instrumentu projektu budžetiem, Izpildītājs pēc Pasūtītāja lūguma rēķinā norāda Pasūtītāja sniegto papildus informāciju (atsauci uz konkrēto projektu, konta numuru vai citu informāciju).
	2. Pasūtītājs apņemas samaksāt Izpildītāja pamatoto rēķinu 5 (piecu) darba dienu laikā no rēķina faktiskas saņemšanas dienas saskaņā ar rēķinā norādītajiem rekvizītiem un apmaksas kārtību *(piezīme: e-pastā sūtīts rēķins, kurš nav parakstīts ar drošu elektronisko parakstu un nesatur laika zīmogu, var netikt uzskatīts par faktisku rēķina saņemšanu)* .
	3. Galīgie norēķini notiek pēc katra pasažieru pārvadājuma pasūtījuma brauciena.
1. **PUŠU ATBILDĪBA**
	1. Katra Līguma puse pilnā mērā atbild par savu līgumsaistību izpildi un zaudējumiem, kas tās vainas dēļ radušies otrai pusei vai trešajām personām pildot, nepienācīgi pildot vai nepildot Līguma saistības.
	2. Ja Pasūtītāja vainas dēļ tiek pārkāpts ekipāžas darba un atpūtas režīms, par to atbild un maksā Pasūtītājs.
	3. Iespējamās pretenzijas par brauciena kvalitāti Pasūtītājs iesniedz Izpildītājam 7(septiņu) darba dienu laikā pēc brauciena beigu datuma.
	4. Ja tādu apstākļu dēļ, kas var tikt uzskatīti par nepārvaramu varu (*force majeure)*, kurus attiecīgā puse nevarēja ne paredzēt, ne ietekmēt un par kuru iestāšanos nenes atbildību, tiek aizkavētas Līguma pušu tiesības un pienākumi, tad šādus apstākļu esamību nevar uzskatīt par Līguma saistību nepildīšanu vai atteikšanos no savām saistībām. Iespēju robežās pusei, kura nevar izpildīt Līguma noteikumus sakarā ar nepārvaramas varas apstākļiem, par to nekavējoties jāziņo otrai pusei. Jebkurā gadījumā par *force majeure* apstākļiem ir uzskatāmi masu nemieri, kara darbība, dabas stihijas un katastrofas.

* 1. Izpildītājam ir tiesības atteikt pasažieru pārvadājuma pakalpojuma sniegšanu Pasūtītājam tikai tai gadījumā, ja Pasūtītājs nav savlaicīgi - Līgumā noteiktajā termiņā un kārtībā rakstiskā veidā informējis Izpildītāju par attiecīgā veida autotransporta nepieciešamību – nav savlaicīgi veicis pasažieru pārvadājumu pasūtījumu.
	2. Ja Izpildītājs nepildīs vai atteiksies pildīt attiecīgo izpildei pieņemto atsevišķo Pasūtītāja pārvadājuma pasūtījumu, Pasūtītājs būs tiesīgs prasīt izpildītājam vienreizēju līgumsodu :

1) 500 EUR apmērā, ja Izpildītājs būs pieņēmis pasūtījumu izpildei, bet nebūs nodrošinājis savlaicīgi pieteikto pārvadājumu transportlīdzekļiem ar pasažieru ietilpību ne mazāk kā 4 pasažieri;

2) 1000 EUR apmērā, ja Izpildītājs būs pieņēmis pasūtījumu izpildei, bet nebūs nodrošinājis savlaicīgi pieteikto pārvadājumu transportlīdzekļiem ar pasažieru ietilpību ne mazāk kā 8 pasažieri;

3) 1500 EUR apmērā, ja izpildītājs būs pieņēmis pasūtījumu izpildei, bet nebūs nodrošinājis pieteikto pārvadājumu transportlīdzeklim ar pasažieru ietilpību ne mazāk kā 25 pasažieri;

4) 2000 EUR apmērā, ja izpildītājs būs pieņēmis pasūtījumu izpildei, bet nebūs nodrošinājis pieteikto pārvadājumu transportlīdzeklim ar pasažieru ietilpību ne mazāk kā 35 pasažieri;

5) 2000 EUR apmērā, ja izpildītājs būs pieņēmis pasūtījumu izpildei, bet nebūs nodrošinājis pieteikto pārvadājumu transportlīdzeklim ar ietilpību ne mazāk kā 50 un vairāk pasažieriem.

* 1. Par Izpildītāja izrakstītā rēķina, atbilstoši noslēgtā Līguma noteikumiem, samaksas termiņa kavējumiem Līguma Izpildītājam ir tiesības prasīt no Pasūtītāja līgumsodu 0,5% apmērā no neapmaksātā rēķina summas par katru kavējuma dienu; kopā līgumsoda summa par maksājuma kavējumiem nevarēs pārsniegt 10% no rēķina summas. Līgumsoda samaksa šādā gadījumā neatbrīvos Pasūtītāju no maksājumu saistības izpildīšanas.
1. **LĪGUMA DARBĪBAS TERMIŅŠ. LĪGUMA PĀRTRAUKŠANA UN LAUŠANA**
	1. Līgums stājas spēkā ar tā abpusēju parakstīšanas brīdi un ir spēkā līdz brīdim, kad puses izpildījušas visas saistības, kas izriet no Līguma nosacījumiem.
	2. Līguma darbības laiks, kura laikā Pasūtītājs ir tiesīgs pasūtīt pasažieru pārvadājumu pakalpojumus un Izpildītāja pienākums ir pieņemt šos pasūtījumus, ir **36 (trīsdesmit seši) mēneši skaitot no Līguma spēkā stāšanās dienas**. Gadījumā, ja pārvadājuma pasūtījums ir veikts un pieņemts izpildei pirms minētā 36 mēnešu termiņa beigām, Izpildītājs nodrošina attiecīgo pārvadājumu arī pēc termiņa beigām.
	3. Līguma darbība atsevišķo pasūtījumu veikšanā un pieņemšanai izpildē ir pārtraucama pirms termiņa, ja kopējais Pasūtītāja pasažieru pārvadājumu pasūtījumu apjoms sasniedz summu 41999,99 EUR (četrdesmit vienu tūkstoti deviņi simti deviņdesmit deviņus *euro* 99 *centus*) bez pievienotās vērtības nodokļa un neskaitot pārējos ar pasūtījumiem saistītos izdevumus, t.sk. degvielu. Par šādu apstākļu iestāšanos, kā dēļ pārtraucama Līguma izpilde, Pasūtītājs informē Izpildītāju.
	4. Katram līdzējam ir tiesības uzteikt Līgumu, par to nosūtot otrai pusei rakstveida uzteikumu, ja otra puse nepilda vai nav izpildījusi kādu no šī Līguma noteikumiem un pēc līdzēja brīdinājumā noteiktā termiņa turpina Līguma nepildīšanu.
	5. Tai gadījumā, ja Izpildītājs nespēs izpildīt (t.sk. tehnisku iemeslu dēļ) vai nepildīs vismaz 3 (trīs) atsevišķos Pasūtītāja pārvadājumu pasūtījumus, Pasūtītājam būs tiesības vienpusēji lauzt Līgumu, par to paziņojot Izpildītājam; par Līguma laušanas dienu minēto apstākļu dēļ uzskatāma paziņojuma nosūtīšanas diena Izpildītājam, vai arī diena, kuru paziņojumā norādījis Pasūtītājs.
	6. Pasūtītājam ir tiesības vienpusēji atkāpties no Līguma izpildes, ja, atbilstoši *Starptautisko un Latvijas Republikas nacionālo sankciju likuma* 11.1 pantā noteiktajam, Līgumu nav iespējams izpildīt tādēļ, ka Līguma izpildes laikā Izpildītājam tiks piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	7. Ja izbeidzoties Līguma 6.2.punktā minētajam termiņam kopējā pasažieru pārvadājumu pakalpojumu summa nebūs sasniegusi Līguma 6.3.punktā minēto summu, izvērtējot savstarpējo sadarbību Līguma izpildē un citus apstākļus, Līguma termiņš (pasažieru pārvadājumu pasūtījumu veikšanas un pieņemšanas izpildei termiņš) pēc Pasūtītāja iniciatīvas un pusēm rakstiski vienojoties var tikt pagarināts ne vairāk kā uz 12 mēnešiem.
2. **LĪGUMA GROZĪŠANAS NOSACĪJUMI**
	1. Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma procedūras dokumentos noteikto mērķi) un atbilst vienam no šādiem gadījumiem:

1) grozījumi ir nebūtiski;

2) grozījumi ir būtiski un tiek izdarīti tikai Līguma 7.3.punktā minētajos gadījumos;

3) grozījumi tiek izdarīti PIL 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.

* 1. Būtisku Līguma grozījumu gadījumus nosaka PIL 61.panta otrā daļa.
	2. Būtiski Līguma grozījumi ir pieļaujami jebkurā no šādiem gadījumiem:
1. Iepirkuma procedūras dokumenti un Līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību; šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem Līguma izpildes aspektiem;

2) Pasūtītājam ir nepieciešami papildus pakalpojumi, kas nebija iekļauti sākotnējos Iepirkuma dokumentos, un pakalpojuma sniedzēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādātajiem pakalpojumiem vai pakalpojuma sniedzēja maiņa radītu ievērojamas grūtības;

3) Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;

4) Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma procedūras dokumentos noteiktajām kvalifikācijas prasībām, un uz to neattiecas PIL paredzētie izslēgšanas noteikumi.

1. **PĀRĒJIE NOTEIKUMI**
	1. Līgumslēdzēji apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem, piem., pasažieru pārvadājumu izcenojumiem.
	2. Visas Līguma izpildes gaitā radušās domstarpības puses sākotnēji izskata savstarpēju pārrunu/sarakstes ceļā. Ja iespējamos strīdus un nesaskaņas neizdodas atrisināt, līdzēji tos risina Latvijas Republikas vispārējās jurisdikcijas tiesā, saskaņā ar Latvijas Republikas normatīvajiem aktiem.

Izšķirot strīdu tiesā, tiek noteikta līgumiskā piekritība – pirmā instances tiesa ir Zemgales rajona tiesa (Jelgavā) - kas atbilst Pasūtītāja juridiskajai adresei.

* 1. Jebkuri Līguma papildinājumi un izmaiņas tiek noformēti rakstveidā, kas pēc tam, kad to parakstījušas abas Līguma puses, kļūst par neatņemamu Līguma sastāvdaļu.
	2. Ja kāds no Līguma noteikumiem ir pretrunā normatīvajiem aktiem un jautājumos, kas nav atrunāti šajā Līgumā, Puses rīkojas saskaņā ar LR spēkā esošajiem normatīvajiem aktiem. Ja kāds no šī Līguma noteikumiem zaudē spēku, tas neietekmē citu šī Līguma noteikumu darbību.
	3. Līguma pamatteksts ir sastādīts uz 8 (astoņām) lapām, tā Pielikums Nr.1 – *Tehniskā specifikācija* - uz 5 (piecām) lapas, tā pielikums Nr.2 - *Neregulāru pasažieru pārvadājumu izcenojumi* – uz 2 (divām) lapām.

Līgums ar pielikumiem abpusēji parakstīts ar drošiem elektroniskiem parakstiem, kas satur laika zīmogus.

|  |  |  |
| --- | --- | --- |
| **PASŪTĪTĀJS:** |  | **IZPILDĪTĀJS:** |
| **Zemgales plānošanas reģions** |  | **Sabiedrība ar ierobežotu atbildību****„RIXCO”** |
| Katoļu iela 2b  |  | Skolas iela 10, Svētes pagasts, |
| Jelgava, LV-3001 |  | Jelgavas novads, LV-3008 |
| Reģ. Nr. 90002182529 |  | Reģ.nr. 43603017555 |
| Valsts kase |  | Konts: LV45HABA0551002529452 |
| Konts: LV10TREL9580570000000 |  | AS „Swedbank” |
|  |  |  |
| Izpilddirektors |  | Valdes locekle |
| Valdis Veips |  | Ilze Jansone |

*/elektronisks paraksts 22.10.2019./ /elektronisks paraksts 21.10.2019./*